Cuneiform Tablet CCT 3 31 (BM 113323)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-pì-a-aḫ-šu-šar ù ḫa-tí-tim qí-bi₄-ma um-ma šu-lá-ba-an ù a-na sà-a-ma 1 {TÚG}ku-ta-nam qá-ab-li-am a-na šu-pì-a-aḫ-šu-šar 1 TÚG šu-ra-am ša a-ki-dí-e a-na um-me-na-ra 1 TÚG ù ša a-ki-dí-e a-na ḫa-tí-tim ku-nu-ki-a ù ku-nu-ki a-ni-ni me-er-i-tí-ki-na ma-ṣí-li kà-ṣa-ar ma-nu-ba-lu-um-a-na na-áš-a-ki-na-tí ù a-na wa-ar-dim ù me-me-e iš-tí wa-ar-ki-ú-tí-im ú-šé-ba-lam KÙ.BABBAR a-ma-kam ša ub-lá-ni a-wi-il₅-tum ta-ta-ba-al-ma ša 0.33333 ma-na KÙ.BABBAR tù-dí-tám té-pu-ša-am ri-iḫ-tám ta-ta-ba-al KÙ.KI mì-ma šu-ku-bu-um lá i-dí-nam GÉME-tù-um i-a-tù-ma en-na-ma-num mì-ma lá i-dí-nam um-ma šu-ut-ma 0.66666 ma-na KÙ.BABBAR i-na wa-ar-ki-tí-a a-da-na-ki-im 1.5 GÍN KÙ.BABBAR a-lá-ḫu-um ub-lam 1 mu-uš-ṭum 2 ší-kà-tim Ì.GIŠ ma-al-a <gap> ki-ma ší-kà-tám šu-ma na ar KÙ.GI i qé-er-bi₄-im ša-ak-nu lá i-de₈ i be-tí-ni iḫ-tí-li-iq pá-ar-ší-ak DUMU ḫa-na-na-ri-im ub-lá-ki-im na-aḫ-lá-áp-tám en-LÍL-ì-lí ni-a-ú-um ub-lá-ki-im ší-kà-tám ša KÙ.BABBAR a tù-dí-tim i-a-ú-tim <big_gap> <gap>-ma-tám mu-ša-am mì-ma ši-mu-<gap> šé-bi₄-lim